[{"text_idx": "#000000", "text": "04 okt. Ka\u0308isime Poolamaad avastamas"}, {"text_idx": "#000001", "text": "18.-23. septembril ku\u0308lastas Raplamaa Partnerluskogu Poolamaad."}, {"text_idx": "#000002", "text": "O\u0303ppereisist vo\u0303ttis osa 37 sidusru\u0308hmade piirkonna inimest, kes esindasid erinevate valdkondade organisatsioone: ettevo\u0303tjaid, mittetulundusu\u0308hinguid ja kohalikke omavalitsusi."}, {"text_idx": "#000003", "text": "O\u0303ppereisi eesma\u0308rk oli tutvuda Poola Malopolska piirkonna Leader-tegevusega. Saada ha\u0308id ideid uue, 2023-2027 strateegia koostamiseks ja elu edendamiseks oma piirkonnas."}, {"text_idx": "#000004", "text": "Poolas on kokku 32 Leader tegevusru\u0308hma ja meie kohtusime neist kolmega:"}, {"text_idx": "#000008", "text": "Saime ku\u0308lastada omana\u0308oliseid Leader-toetusega objekte ja vaatamisva\u0308a\u0308rsusi."}, {"text_idx": "#000009", "text": "Wieliczka soolakaevandus \u2013 Unesco maailmapa\u0308randisse kantud objekt (1978a)"}, {"text_idx": "#000010", "text": "Simba ma\u0308nguva\u0308ljak, mis rajati lastega peredele, kus pere nooremad saavad ennast arendada seiklusradadel ja vanemad omavahel suhelda"}, {"text_idx": "#000012", "text": "Ojco\u0301wi rahvuspark, mis on asutatud 1956. aastal. Rahvuspargi pindala on 2146 ha, millest 1529 ha on kaetud metsaga (segamets, ma\u0308nni- ja kuusemetsad, tamme- ja po\u0308o\u0308gimetsad). Ojco\u0301wi rahvuspargis on palju taime- ja loomaliike, mida mujal riigis ei leidu vo\u0303i mis on va\u0308ljasuremisohus ning on seadusega kaitstud (kokku 84 taimeliiki ja 218 seadusega kaitstud loomaliiki). Linnuliike on 120."}, {"text_idx": "#000015", "text": "Kokkuvo\u0303tvalt vo\u0303ib o\u0308elda, et o\u0303ppereis oli va\u0308ga sisukas, ta\u0308is innustavaid kohtumisi ning meeldeja\u0308a\u0308vaid objekte. Tundsime u\u0308htsust Poolamaaga, sest toetame oma piirkonnas sarnaseid valdkondi ja tegevusi Leader vahenditega. Ehkki vahemaa Eesti ja Poola vahel on u\u0308le tuhande kilomeetri, on tore to\u0303deda, et liigume u\u0308hes suunas: loodushoid, kohaliku toidu, ka\u0308sito\u0308o\u0308, kultuuri va\u0308a\u0308rtustamine ning ettevo\u0303tluse, kogukondade, u\u0308histegevuste, spordi, sh terviseradade toetamine."}, {"text_idx": "#000016", "text": "Ja\u0308tsime Poolamaale kutse ku\u0308lastada Eestimaad ning meie tegevuspiirkonda. Ku\u0308llap kohtume veel ja saame uhkusega na\u0308idata Raplamaad."}]